แร่

**แร่** (อังกฤษ; Minerals)คือทรัพยากรในรูปแบบผลึก

## ภาพรวม

อ้างอิงจากโดแรน รูธ นักวิทยาศาสตร์ชื่อดังแห่งสมัชชาอำนาจ ระบบดาวเคราะห์นอกเหนือจากระบบสุริยะอาจมีทรัพยากรที่สามารถมาทดแทนโลกที่กำลังขาดแคลนทรัพยากรก็เป็นไปได้ แม้ว่าชาวอาณานิคมเทอแรนจะไม่ได้ไปถึงยังจุดหมายที่ตั้งไว้ แต่ทฤษฎีของรูธยังคงถูกต้อง เขตคอปรูลูมีสินแร่มากมายอย่างเห็นได้ชัด มักจะถูกพบรวมกันเป็นกลุ่ม ในบางครั้งก็ปรากฏเป็นสายแร่ในภูเขาและดาวเคราะห์น้อย สินแร่อื่น ๆ อาจถูกพบได้ในชั้นหินที่สลายตัว (regolith) โดยใช้อุปกรณ์ประเภทเครื่องสะท้อน แร่ยังสามารถถูกพบได้ในดาวเคราะห์น้อยหรือดาวหางในเขตซิกมา ควอดแรนท์

 เทอแรนและโปรตอสจะหลอมแร่เหล่านี้เพื่อนำไปสร้างยานอวกาศ ยานพาหนะ และชุดเกราะ แม้แต่เซิร์กยังคงต้องการแร่เหล่านี้เพื่อไปสร้างกระดองและพัฒนาฟันให้แข็งแรง

การสกัดแร่นั้นต้องใช้เวลารวมถึงการใช้เครื่องมือและสรีรวิทยาโดยเฉพาะ ซึ่งสามารถพบได้ในเอสซีวี โพรบ และโดรน อย่างไรก็ตาม เทอแรนได้พัฒนาระบบการสกัดแร่อัตโนมัติเพื่อขุดสายแร่ในภูเขา พวกเขาใช้เครื่องลอกแร่เพื่อขุดแร่ออกมาจากพื้นดิน

การก่อตัวของแร่นั้นสามารถเติบโตขึ้นได้ใหม่อย่างช้า ๆ บนดาวเคราะห์บางแห่ง ยกตัวอย่างเช่นแอนติกาไพรม์ ซึ่งมีผลอย่างมากต่อการอยู่รอดของเทอแรนในเขตคอปรูลู

ในช่วงเวลาของจักรวรรดิเทอแรน ฝ่ายบริการจัดซื้อจัดจ้างทางธรณีวิทยาได้รับมอบหมายในการค้นหาและใช้ประโยชน์จากแหล่งแร่ต่าง ๆ เพื่อจักรวรรดิ ทางจักรวรรดิตัดสินให้การครอบครองแร่ธาตุเหล่านี้เป็นความสำคัญลำดับต้น ๆ ของกองกำลังติดอาวุธแห่งจักรวรรดิ และจะทำทุกวิถีทางเพื่อกันไม่ให้ศัตรูเข้าถึงมันได้ไม่ว่าด้วยเหตุใดก็ตาม

## เกมเอฟเฟคต์

ในโหมด melee game โดยทั่วไป ผู้เล่นแต่ละคนจะเริ่มเกมมาพร้อมกับแร่จำนวน 50 หน่วย ซึ่งเป็นราคาของหน่วยคนงาน โดยปกติแล้วจำนวนแร่ในตอนเริ่มเกมนี้มักจะถูกจ่ายไปใช้การสร้างหน่วยคนงาน แม้จะไม่ใช่ทั้งหมด แต่โดยทั่วไปแล้วแร่หนึ่งกลุ่มจะมีแร่อยู่แปดกอง กองละ 1500 หน่วย กองแร่จะเล็กลงไปเรื่อย ๆ ตลอดเวลาที่คนงานเก็บเกี่ยว สุดท้ายแล้วจะหายไป คนงานเพียงหนึ่งหน่วยเท่านั้นที่สามารถขุดแร่ได้ในขณะนั้น เมื่อคนงานได้รับคำสั่งให้ไปขุดแร่ หากกองแร่นั้นถูกขุดโดยคนงานอื่นอยู่ คนงานที่ได้รับคำสั่งจะไปยังแร่กองอื่นที่ไม่มีใครขุดอยู่โดยอัตโนมัติและเริ่มขุดจากกองนั้น หากแร่ทุกกองได้รับการขุดอยู่ คนงานหน่วยนั้นจะรอจนกว่าแร่กองนั้นจะว่างจึงจะเริ่มขุดมัน เมื่อกลุ่มแร่หมดไปทั้งกลุ่ม คนงานทั้งหมดจะยุติการขุดแร่และรออยู่ที่แหล่งแร่เดิมจนกว่าจะได้รับคำสั่งใหม่

### สตาร์คราฟท์

ในเกมสตาร์คราฟท์ คนงานจะเก็บเกี่ยวแร่ได้เที่ยวละ 8 หน่วย แร่เป็นทรัพยากรที่สำคัญอันดับแรกจากทรัพยากรหลักทั้งสอง เนื่องจากยูนิตที่สร้างจากสิ่งก่อสร้างต้องการแร่เป็นอย่างน้อยเพื่อสร้าง ยูนิตพื้นฐานและสิ่งก่อสร้างพื้นฐานไม่ต้องการแก๊สเวสพีนในการสร้าง การเก็บเกี่ยวแก๊สนั้นจะเกิดขึ้นได้ก็ต่อเมื่อมีการสร้างสิ่งก่อสร้างสำหรับสกัดแก๊สบนบ่อแก๊สขึ้นมา (ตัวสกัดสำหรับเซิร์ก โรงกลั่นสำหรับเทอแรน เครื่องดูดแก๊สสำหรับโปรตอส) ซึ่งมีราคาแร่ 50 หน่วยสำหรับเซิร์ก (หากนับรวมโดรนที่นำมาสร้างด้วยจะเท่ากับแร่ 100 หน่วย) และราคาแร่ 100 หน่วยสำหรับเผ่าอื่น หลังจากสร้างเสร็จต้องส่งคนงานที่สามารถเก็บเกี่ยวแร่ไปเก็บแก๊สแทน

#### การพัฒนา

ในช่วงสตาร์คราฟท์แอลฟา กลุ่มแร่สามารถพบได้บนดาวเคราะห์น้อยที่ลอยอยู่ในอวกาศ

### สตาร์คราฟท์ 2

ในเกมสตาร์คราฟท์ 2 คนงานจะเก็บเกี่ยวแร่ได้เที่ยวละ 5 หน่วย แต่มีประสิทธิภาพมากกว่าภาคแรก เนื่องจากระบบกำหนดเส้นทาง AI และเวลาเก็บเกี่ยวที่สั้นลง

โดยภาพรวมของการเก็บเกี่ยวนั้นพอคล้ายคลึงกันกับภาคแรก แต่ในภาคนี้คนงานสามารถรับคำสั่งต่อเนื่องให้ไปยังกลุ่มแร่ได้ ทำให้พวกมันสามารถไปขุดแร่ได้โดยอัตโนมัติเมื่อเสร็จจากคำสั่งก่อสร้าง

มูลสามารถเก็บเกี่ยวแร่ได้เร็วกว่าหน่วยคนงานทุกหน่วย สามารถเก็บเกี่ยวแร่ได้ 30 หน่วยต่อเที่ยว มันยังสามารถขุดแร่ได้จากกองแร่เดียวกันที่เอสซีวีกำลังขุดอยู่ได้

กล่องบรรจุทรัพยากรแร่สามารถพบเจอได้ในโหมดภารกิจ

#### เลกาซีออฟเดอะวอยด์

ในภาค*เลกาซีออฟเดอะวอยด์* *(Legacy of the Void)* กลุ่มแร่ถูกลดจำนวนลงเพียงบางส่วน จากแร่ทั้งกลุ่ม ครึ่งหนึ่งยังคงจำนวนไว้ที่ 1500 หน่วย (เช่นเดียวกับภาค*ฮาร์ตออฟเดอะสวอร์ม*) อีกครึ่งหนึ่งถูกลดเหลือจำนวน 900 หน่วย

#### Rich Minerals

**Rich Minerals** แต่ก่อนถูกเรียกในชื่อ high yield minerals ซึ่งเคยถูกแนะนำในช่วงเปิดตัวเกม*สตาร์คราฟท์ 2*มันถูกขุดได้ไวกว่าแร่ปกติ เก็บเกี่ยวได้เที่ยวละ 7 หน่วย และ 30 หน่วยโดยมูล (42 หน่วยก่อนแพทช์ 1.4.3) จุดขยายฐานที่มีแร่ชนิดนี้จะมีแร่เพียง 6 กองแทนที่จะมี 8 กอง มันมีปริมาณแร่เท่ากันกับแร่ปกติ ด้วยเหตุนี้มันจึงถูกขุดได้ไวกว่าในปริมาณที่เท่ากัน

#### การพัฒนา

*ข้อมูลในส่วนนี้นำมาจากเกมสตาร์คราฟท์ 2ในเวอรชั่นที่เก่ากว่า และไม่ได้ถูกนำมาใช้แล้ว*

ในช่วงพัฒนาเกม*สตาร์คราฟท์ 2: ฮาร์ตออฟเดอะสวอร์ม*ความสามารถ Entomb ของยานโอเรเคิลจะกีดกันการเข้าถึงกลุ่มแร่เป็นระยะเวลาประมาณหนึ่งนาที เป็นการสั่นคลอนระบบการเงินของศัตรู กลุ่มแร่จะถูกห่อหุ้มด้วยเปลือกที่สามารถถูกทำลายลงได้

ในภาค*เลกาซีออฟเดอะวอยด์*บลิซซาร์ดได้วางแผนในการลดปริมาณแร่ลงจาก 1500 เหลือ 1000 หน่วย เพื่อเป็นการกระตุ้นให้ผู้เล่นขยายฐาน ในระหว่างการพัฒนา กองแร่ครึ่งหนึ่งเคยถูกลดปริมาณลงเหลือเพียง 750 หน่วย ก่อนจะถูกเพิ่มมาเป็น 900 หน่วย

### ฮีโรส์ออฟเดอะสตอร์ม

แร่ได้ปรากฏตัวในแผนที่แบร็กซิสโฮลด์เอาท์ของเกม*ฮีโรส์ออฟเดอะสตอร์ม*แร่นี้สามารถเก็บมาได้โดยโพรบิอุส